Коми Республикаса Юралысь Вячеслав Гайзер тшöктiс Дiнмуса каналан оланiн инспекциялы муниципальнöй юкöнъясса юрнуöдысьяскöд öтвылысь прöверитны оланiнöн веськöдлан став компаниялысь уджсö.

«Республика пасьтала тшöтъясö вежсьöмъяс пыртöмыс вайöдiс сэтчö, мый быттьöкö веськöдлан компанияяслöн удж бöрся некод оз видзöд. Тöвшöр тöлысьын ми сёрнитчим, мый став татшöмтор кузяыс лоасны лöсялана прöверкаяс и лоö примитöма колана мераяс, весиг уголовнöйяс. Öнi нин ода-кора тöлысь, и ме аддза, мый эг сöмын бырöдöй тырмытöмторъяссö, а мöдарö, лоис на лёкджык. Коммуналка кузя водзö вöчан тшöтъясöдз колö бырöдны ёсьлунсö», - юöртiс Коми Республикаса Юралысь.

«Республика пасьтала тшöтъясö вежсьöмъяс пыртöмыс вайöдiс сэтчö, мый быттьöкö веськöдлан компанияяслöн удж бöрся некод оз видзöд. Тöвшöр тöлысьын ми сёрнитчим, мый став татшöмтор кузяыс лоасны лöсялана прöверкаяс и лоö примитöма колана мераяс, весиг уголовнöйяс. Öнi нин ода-кора тöлысь и ме аддза, мый эг сöмын бырöдöй тырмытöмторсö, а мöдарö, лоис на лёкджык. Коммуналка кузя водзö вöчан тшöтъясöдз колö бырöдны ёсьлунсö, - юöртiс Коми Республикаса Юралысь. – Воис сэттöдз, мый пенсионеръяслöн öтйöза котыръяс меным мöдöдöны раскладкаяссö гижöмöн. Асланыс тшöт вылö медалöны бокöвöй экспертъясöс, кодъяс эскöдöны, мый вежсьöмъяссö абу подулалöма. Сiдзкö, мый тi меным висьталанныд?

Вöчам тадз, мый тi веськыда танi инданныд, мый тiян тэчасъясыд кутасны вöчны тайö юалöмсö решитöм могысь. И оз сöмын ков видзöдны, кыдзи öнi артмö, а эмöсь кö подулавтöмторъяс, примитны чорыд мераяс», - тöдчöдiс В.Газер.

Республикаса Юралысь ошкис оланiн да коммунальнöй овмöс органъяслöн да веськöдлан компанияяслöн удж бöрся контроль ёнмöдöм йылысь «Единая Россия» ютырлöн дiнму юкöнса политсöветлысь водзмöстчöмсö. Тайö могъяссö збыльмöдöм могысь примитöма нин решение босьтны депутатъяслöн отсасьысьяс чинö юридическöй тöдöмлуна специалистъясöс, кодъяс кутасны дон босьттöг нуöдны гражданалöн шыöдчöмъяс кузя консультацияяс, мыйяс йитчöмаöсь оланiн да коммунальнöй овмöскöд. В.Гайзер казьтыштiс, мый юридическöй консультацияяссö сiдзжö нуöдöны республикаса Юралысьлöн öтйöза водзвежöсъяслöн филиалъясын.

Таысь öтдор Вячеслав Гайзер тшöктiс Коми Республикаса архитектура да коммунальнöй овмöс министерстволы лöсьöдны олысьяслы отсасян памятка, мый кутас отсавны гöгöрвоны абу стöча лöсьöдöм тшöтъяс. Тайö удж бöрся видзöдны Вячеслав Гайзер тшöктiс аслас вежысь Константин Ромадановлы. Примитöм мераяс йылысь юöрсö кутасны дасьтыны быд лун.

\*\*\* Сöвещаниеын участвуйтiсны Коми Республикаса Юралысьöс вежысь Константин Ромаданов, Коми Республикаса Прокурор Владимир Поневежский, Коми Республикаын пытшкöс делöясса министр Анатолий Жуковский, Коми Республикаса архитектура, стрöитчöм да коммунальнöй овмöс министр Николай Смышляев, Коми Республикаса каналан оланiн инспекцияса юрнуöдысь Александр Плёнкин, «Сыктывкар» кар кытшлöн администрацияса юрнуöдысь Иван Поздеев.

Перйыны тшöтъяс корректируйтан памятка.